**ΘΕΜΑ: Τροποποίηση της υπ’ αριθ. 45231/20.04.2017 (Β’ 1445) Κοινής Υπουργικής Απόφασης «Ρύθμιση Υποχρέωσης Αποδοχής Πληρωμών με Κάρτα, σύμφωνα με το άρθρο 65 του ν. 4446/2016 (Α’ 240)».**

ΟΙ ΥΠΟΥΡΓΟΙ
ΟΙΚΟΝΟΜΙΑΣ ΚΑΙ ΑΝΑΠΤΥΞΗΣ – ΟΙΚΟΝΟΜΙΚΩΝ

Έχοντας υπόψη:

Α) Τις διατάξεις:

1. Των άρθρων 62 έως και 65 του ν. [4446/2016](https://www.taxheaven.gr/laws/law/index/law/795) (ΦΕΚ Α΄ 240), «Πτωχευτικός Κώδικας, Διοικητική Δικαιοσύνη, Τέλη - Παράβολα, Οικειοθελής αποκάλυψη φορολογητέας ύλης παρελθόντων ετών, Ηλεκτρονικές συναλλαγές, Τροποποιήσεις του ν. [4270/2014](https://www.taxheaven.gr/laws/law/index/law/609) και λοιπές διατάξεις», όπως ισχύουν.

2. Του Π.Δ. 125/2016 (ΦΕΚ Α΄ 210), «Διορισμός Υπουργών, Αναπληρωτών Υπουργών και Υφυπουργών».

3. Του Π.Δ. 116/2014 (ΦΕΚ Α΄ 185) «Οργανισμός Υπουργείου Ανάπτυξης και Ανταγωνιστικότητας», όπως ισχύει.

4. Του [Π.Δ. 111/2014](https://www.taxheaven.gr/laws/law/index/law/630) (ΦΕΚ 178/τ.Α΄/2014 και ΦΕΚ 25/τ.Α΄/2015) «Οργανισμός του Υπουργείου Οικονομικών», όπως ισχύει.

5. Του Π.Δ. 63/2005 (ΦΕΚ Α΄ 98) «Κωδικοποίηση της νομοθεσίας για την Κυβέρνηση και τα κυβερνητικά όργανα».

6. Του Κεφαλαίου Α΄ «Σύσταση Ανεξάρτητης Αρχής Δημοσιών Εσόδων» (Α.Α.Δ.Ε.) του ν. [4389/2016](https://www.taxheaven.gr/laws/law/index/law/752) (ΦΕΚ Α΄ 94).

Β) Την αριθμ. 45231/2017 απόφαση των Υπουργών Οικονομίας και Ανάπτυξης και Οικονομικών (ΦΕΚ Β΄ 1445).

Γ) Την αριθμ. ΥΠΟΙΚ [0010218 ΕΞ 2016/14.11.2016](https://www.taxheaven.gr/laws/circular/view/id/24977) απόφαση του Πρωθυπουργού και του Υπουργού Οικονομικών (ΦΕΚ Β΄ 3696) «Ανάθεση αρμοδιοτήτων στην Υφυπουργό Οικονομικών Αικατερίνη Παπανάτσιου».

Δ) Την αριθμ. [Δ. ΟΡΓ.Α 1036960 ΕΞ 2017](https://www.taxheaven.gr/laws/circular/view/id/25841)/10-3-2017 απόφαση του Διοικητή της Ανεξάρτητης Αρχής Δημοσίων Εσόδων «Οργανισμός της Ανεξάρτητης Αρχής Δημοσίων Εσόδων» (ΦΕΚ Β΄ 968), όπως ισχύει.

Ε) Το γεγονός ότι από την παρούσα δεν προκαλείται δαπάνη σε βάρος του κρατικού προϋπολογισμού,

***αποφασίζουμε:***

**Άρθρο 1**

1. Το τελευταίο εδάφιο της παρ. 1 του άρθρου 5α της αριθμ. [45231/20-04-2017](https://www.taxheaven.gr/laws/circular/view/id/26054)  (ΦΕΚ Β΄ 1445) απόφασης των Υπουργών Οικονομικών και Οικονομίας και Ανάπτυξης, όπως τροποποιήθηκε με την αριθμ. [ΔΕΑΦ 1128500 ΕΞ 2018/28.8.2018](https://www.taxheaven.gr/laws/circular/view/id/29380) (ΦΕΚ Β΄ 3965) απόφαση των Υπουργών Οικονομικών και Οικονομίας και Ανάπτυξης, αντικαθίσταται ως εξής:

«Για την πρώτη εφαρμογή οι ως άνω υπόχρεοι οφείλουν να συμμορφωθούν έως την 15η Ιανουαρίου 2019».

2. Το τελευταίο εδάφιο της παρ. 7 του άρθρου 5α της αριθμ. [45231/20-04-2017](https://www.taxheaven.gr/laws/circular/view/id/26054) (ΦΕΚ Β΄ 1445) απόφασης των Υπουργών Οικονομικών και Οικονομίας και Ανάπτυξης, όπως τροποποιήθηκε με την αριθμ. [ΔΕΑΦ 1128500 ΕΞ 2018/28.8.2018](https://www.taxheaven.gr/laws/circular/view/id/29380) (ΦΕΚ Β΄ 3965) απόφαση των Υπουργών Οικονομικών και Οικονομίας και Ανάπτυξης, αντικαθίσταται ως εξής:

«Για την πρώτη εφαρμογή οι ως άνω υπόχρεοι οφείλουν να συμμορφωθούν έως την 15η Ιανουαρίου 2019».

**Άρθρο 2**

1. Οι διατάξεις της παρούσας ισχύουν από τη δημοσίευσή της.

2. Η απόφαση αυτή να δημοσιευθεί στην Εφημερίδα της Κυβερνήσεως.

Οι Υπουργοί

Οικονομίας και Ανάπτυξης

ΙΩΑΝΝΗΣ ΔΡΑΓΑΣΑΚΗΣ

Υφυπουργός Οικονομικών

ΑΙΚΑΤΕΡΙΝΗ ΠΑΠΑΝΑΤΣΙΟΥ